HAKKAME SANTIMA

ÄTSE EMANDA VIDEVIKUÕHTU PERI RAAMATUKOGUS
2022-11-09 16:00 - 19:00 (Europe/Tallinn) | Peri Raamatukogu, Pargi tee 2-1, Peri küla, 63218
Mardilaupäeva videvikuõhtu. Teemaks mardiaja jutud ja regilaulud. Laterna süüdates võtame saabuva hämaruse aupaklikult vastu ning laseme
tasase jutu ja lauluviisi saatel hingevalguse särama. Kuulatame vaikust ja tunnetame esivanemate armastavat ligiolu.
Korraldaja nimi: Margit Õkva, Peri haruraamatukogu hoidja

MARDILAUPÄEVA ÕHTU LASTELE JA NOORTELE
2022-11-09 17:00 - 19:00 | Ruusa koolimaja, Mõisavahe tee 7, Ruusa, 64403
Eesti Rahvapärimuse Kooli programm “Mardipere etteaste ehk märti-santi minevikus ja tänapäeval.” Õhtu koos teadmiste jagamisega ja koos sanditamas käimisega.

MARDILAUPÄEV KOMMIJAHIGA
2022-11-09 18:00 - 20:00 | Nasva rahvamaja, Sõrve mnt 53, Nasva
Mardilaupäeva orienteerumine – leia kodu, kuhu kommid on peidetud!

MARDIPÄEV KAUKSI LASTEAIAS
2022-11-10 10:00 - 12:00 | Kauksi lasteaed, Kauksi küla
Algklassiõpilased on lasteaialastel külas. Tutvutakse mardikommetega ja mängitakse.
Korraldaja nimi: Enna Prükk, Kauksi haruraamatukogu

SEENIORITE MARDIPÄEV "Laske sisse mardisandid"
2022-11-10 12:00 - 14:00 | Loo kultuurikeskus, Saha tee 11
Lily Kivila räägib mardipäeva kommetest. Maitseme isetehtud põnevaid hoidiseid ja ootame mardisante külla.

MARDIPÄEV
2022-11-10 14:00 - 16:00 | Haabersti Noortekeskus, Õismäe tee 24, Tallinn
Halloweeni pidustused Haabersti noortekeskuses hakkavad küll lõppema, kuid alanud on novembrikuu, mil käivad maa peal ringi tondid, sandid ja teised hulgused. See tähendab ainult seda, et saame jätkata kostümeerimise lainel veel mõnda aega.
10. novembril kell 14-16.00 ootame Sind koos meiega tähistama Mardipäeva!
Meile tuleb külla Eesti Vabaõhumuuseum ja tutvume Mardipäeva kommetega, saame teada, kellest koosnes üks vahva mardipere ning milliseid vigureid nad tegid. Samuti on võimalik osa võtta Mardipäeva meisterdusest. Tule ja saa osa!

ISADE- JA MARDIPÄEVA LÕIMITUD TÄHISTUSÕHTU
2022-11-10 17:00 | Ignatsi Jaagu Kool, Kesk 12, Kambja
Hakkame santima!
Kambja Ignatsi Jaagu Koolis toob sügisesse pimedusse rahvalikus stiilis sära ja särtsu, hoogu ja elevust ISADE- JA MARDIPÄEVA LÕIMITUD TÄHISTUSÕHTU, kuhu oodatakse kogukonna peresid.
Rahvalikule pärimusõhtule annavad sisu ja vormi:
-muusikaline tervitus muusikastuudiolt ja pärimusrühmalt Tähelinnud kooli aatriumis
mardimaskigaleriis;
-laternamatk pärimusradadel mardiisa ja mardiema suunamisel;
-lood ja laulud lõkke ääres, soe tee ja esiemade köögist tuttava maitsega teekõrvane.
Õdus õhtu kõigile osalejaile!

MARDI- JA ISADEPÄEV
2022-11-10 18:30 - 19:30 | Haapsalu Linna Algkool, Ehte 14, Haapsalu
Kutsume kõiki Haapsalu Linna Algkooli õpilaste vanemaid osalema isadepäeva ja mardipäeva tähistamisel. Sündmus toimub 10. novembril kell 18.30 Haapsalu Linna Algkooli kõrval (õueüritus). Koos isadepäevaga tähistame ka mardipäeva, seepärast palume tulla kohale mardipäevale omase riietusega (tumedad riided).

Saab nautida väikest kontserti ja kogu pere liikumismängu. Üritus kestab umbes tund aega.

MUDILASKLUBI KADRITAB
2022-11-11 11:00 - 12:00 | Salme rahvamaja, Sõrve mnt 5, Salme
Mudilased koos emmedega teevad ettevalmistusi kadripäevaks.

PAHUVERE MARDILAAT
2022-11-12 11:00 - 13:00 | Pahuvere rist
Pisikesed Madrid on kaugel maal nii mõndagi head ja paremat valmis vaaritanud ja kõiksugu kraami läbi külma maa kohale lohistanud.
Tule kaema!
Saad kauba peale hea õnne ka kaasa.

SUBRIK: MARDI- JA KADRIPÄEV
2022-11-12 13:00 - 16:00 | Narva Muuseum, Peterburi mnt 2, Narva
12. novembril toimub Narva linnuses perepäev, kus kõik soovijad saavad valmistada maske, laulda ning kuulata santide laule, end nende rollides proovile panna ja õppida õudsates maskides külalisi õigesti vastu võtma.

Sündmuse erikülaliseks on Eesti Vabaõhumuuseumi lõimumis- ja sotsiaalsete programmide juht Einike Sooväli. Pärimuskultuuri spetsialisti kaasakiskuv jutustus annab võimaluse heita valgust eesti rahvakommete lätetele ning avastada kultuurilisi kokkupuutepunkte teiste pühadega.
Perepäev on osa folkloorikohviku SUBRIK sündmuste tsüklist, mille raames toimuvad rahvakalendri pidustused Põhjaõues, erisugused töötoad ja väljasõiduõhtud koostöös Eesti ansamblite ja rahvakultuuri ühingutega.

Loe lähemalt: https://www.facebook.com/events/483490743814462

SPORTLIK SANDIPÄEV
2022-11-13 11:00 - 15:00 | Eesti Vabaõhumuuseum, Vabaõhumuuseumi tee 12, Tallinn, Eesti
November on kooljakuu! Sel ajal käivad maa peal ringi tondid, sandid ja teised hulgused. Selleks, et nendega sammu pidada ja ise ka sanditama minna, tuleb treenida ja harjutada. Vabaõhumuuseumi sportlikul sandipäeval saad proovile panna nii rammu, hääle kui mõistuse: kas oled kõige mehisem mart või hoopis kõige kaunim kadri? Sind ootavad hernevise, hane kitkumine, müra meistrikoda, karglemine, laulmine ja muudki väljakutsuvat! Lahenda taludes ülesandeid, kogu punkte ja saad vääriliselt autasustatud.

Kes spordipäevani oodata ei malda, võib valmistuda juba kodus. Valmista mardi- või kadrimask, too see Kolu kõrtsi võistlusele ning võid võita auhinna!

Vaata kava lähemalt: https://bit.ly/3zBSao6

KADRIPÄEVA TEATRIKOOLITUS KOOLILASTELE
2022-11-14 10:00 - 12:00 | Valga Muuseum, Vabaduse 8, Valga
Kadripäeva koolitus teatritegijatele, kus lisaks kadripäeva kombestikuga tutvumisele pöörame rohkem tähelepanu rolli loomisele ja improvisatsioonile.
Koolituste läbiviija on Kristi Pumbo.

KADRIPÄEVA KUNSTIKUU TUNNID
2022-11-15 10:00 - 2022-11-17 17:00 | Valga Muuseum, Vabaduse 8, Valga
Kadripäeva kunstikuu Valga Muuseumis annab ülevaate kadripäeva ajaloolisest kujunemisest, kombestikust, kadripere maskeerimisvõimalustest omanäolise maskiga.
Koolitajad Marju Rebane ja Neeme Punder

MARDI- JA KADRILAAT
2022-11-18 08:00 - 14:00 | Rakvere põhikool, Tartu tn 2, Rakvere, Eesti
Rakvere Põhikoolis toimub 18. novembril kell 8-14 vahetundide ajal kadri- ja mardilaat. Õpilased ja kooli töötajad on oodatud kooli kadri- ja mardisantidena. Koolipere saab müüa ja osta ainult endavalmistatud asju. Mängitakse temaatilisi mänge.

MUINASJUTUTUND - MART LÄHEB KATRI JA KADRI LÄHEB MARTI
2022-11-19 08:00 - 12:00 | Jüri raamatukogu, Laste 3, Jüri, 75301
Lastele tuleb külla lasteteater Rõõmulill etendusega “Mart läheb Katri ja Kadri läheb Marti”.

MARDI-KADRI KARNEVAL
2022-11-19 16:00 - 22:00 | Kärstna mõis, Kärstna küla, Eesti
Kutsume MARDI-KADRI KARNEVALILE 19.novembril Kärstna mõisa. Algus 16.00. Tuletame meelde vanu sanditamise kombeid. Mängime ja tantsime. Külla tuleb Alli Laande. Muusikat Kärstna mõisa kapellilt. Parimatele kostüümidele auhinnad. Tule terve perega! (PS! Oodatud erinevad kostüümid, mitte ainult mardid-kadrid!)

KADRIPÄEVA TOIDU- JA KOMBESTIKU KOOLITUS
2022-11-20 11:00 - 14:00 | Laatre Vabaajakeskus, Pargi 9, Laatre
Kadripäeva kombestiku koolitus annab ülevaate kadripäeva ajaloolisest kujunemisest, kombestikust, kadripere maskeerimisvõimalustest ning muidugi lauludest ja naljadest. Tutvume erinevate andmebaaside ja allikatega ning proovime sanditamise omal nahal ära.
Koolitaja Meelika Hainsoo
Registreeriumine: marju@valgamuuseum.ee

PÄRIMUSLIK ÕHTU REGILAULU JA PILLIMÄNGUGA
2022-11-20 17:00 - 19:00 | Tagametsa Loovusmaja, Tagametsa
Jätkame hingedeaja pidamist mardi ja kadrisanditamise lauludega. Laulame regilaule ja mängime pilli, räägime juttu ning tunneme ennast lihtsalt mõnusalt. Võtame aja maha ja peame videvikutundi. Oodatud on kõik huvilised, sest regilaulu saavad kaasa laulda kõik omal viisil. Kaasa võib võtta ka oma pilli.
Läbiviijad on sellel korral Piret Arikainen ja Mall Türk. Piret on eesti pärimuse huviline, laulab Pärimuslaulu seltsingus ja mängib torupilli. Mall on osav nii kandlemängus kui ka laulus.
Pilet 10 EUR.
Regilauluõhtu toimub Tagametsa Loovusmajas, mis asub Eskus, Tagametsa külas, Saue vallas.

MARDI- JA KADRISANDIÕHTU
2022-11-23 18:00 - 19:00 | Pirita raamatukogu, Metsavahi tee 19, Tallinn
23. novembril, kui mardipäev juba seljataga, aga kadripäev kohe ukse ees, toimub Pirita raamatukogus mardi- ja kadrisandiõhtu. Joome teed ja räägime sanditamiskommetest.

Pühadega seotud traditsioone tutvustab Marju Kõivupuu.

Õhtu algab kell 18.00 Pirita raamatukogus, aadressil Metsavahi tee 19.

KADRIPÄEV RAKVERE REAALKOOLIS
2022-11-24 08:45 - 13:00 | Rakvere reaalkool, Võidu 67, Rakvere, 44313
Koostöös Rakvere Reaalkooli valikaine (eestlaste tavad ja kombed) õpilastega toimub kadripäeva traditsioonide tutvustamine kooliraadio kaudu. Õpilasesinduse liikmed ning valikaine õpilased käivad 1.- 4. klassidele kadrisanti jooksmas (traditsiooniline santi jooksmine: kadripere, kadrilaulud, vitsutamine jne).
Korraldaja nimi: Sirli Vahula
Folkloorinõukogu Lääne- Virumaa kuraator
Rakvere Reaalkooli huvijuht

KADRIPÄEVA ÕPITUBA
2022-11-24 09:00 - 13:00 | Ignatsi Jaagu Kool, Kesk 12, Kambja
Olete oodatud Kambja Ignatsi Jaagu Kooli, kus toimub
KADRIPÄEVA ÕPITUBA

maskeerimine
jutud, laulud, tantsud, mängud
mängulugu “Kadri toob tuppa uue õnne“ pärimusrühmalt Tähelinnud

Korraldaja:
Marika Lehiste, Pärimusrühma Tähelinnud juhendaja
5039954, marika.lehiste@kambja.edu.ee

KADRIPÄEVA TÄHISTAMINE HIMMASTES
2022-11-25 16:00 - 19:00 | Himmaste raamatukogu, Keskuse tee 6-2, Himmaste küla, 63228
Õpime koos lastega kadripäeva kombeid ja mänge.
Korraldaja nimi: Ene Lugamts, Himmaste raamatukogu

KADRIPÄEVA TOIDUKOOLITUS
2022-11-25 18:00 - 22:00 | Kadrina rahvamaja, Kadrina, Estonia
Kadripäeva toidukoolitus on suunatud pere- ja sõpraderingis kadripäeva tähistajatele. Kes santima ei taha minna, saab püha pidada kas kodus või rahvamajas kadripäeva pidu ettevalmistades. Koolituse käigus antakse ülevaade kadripäeva tavanditoitudest ja kombestikust ning valmistatakse üheskoos just sel päeval pidulauale sobivad road.
MIDA KOOLITUSEL TEEME? IKKA UUT JA VANA KOOS!

Lambaribisid ja kruubiputru
Kaerakäkki
Kodust limonaadi
Karaskimuffineid

Koolitust viib läbi Inga Paenurm
Maksumus: 20 eurot inimene (omaosalus 15 eurot)

KADRIPIDU SETO TSÄIMAJAS
2022-11-25 19:00 | Seto Tsäimaja, Värska
Enne santimist on tark teha ettevalmistusi – see muudab sanditamise teadlikumaks, ensekindlamaks ning etteasted pererahava jaoks nauditavalt meeleolukaks.
Mardipäev on 10. novemberil.
Mardid sandivad madrilaupäeval ehk 9. novembril. Tuntuim mardipäevakomme on mardisantide ehk martide ringijooksmine, mida tehti mardipäeva eelõhtul. Mardisandid moodustasid tihti mardipere isa, ema ja lastega. Kanti ka loomakostüüme – kohata võis mardikaru, -hobust ja -sokku. Mardisandid liikusid mardilaupäeva õhtul salgakaupa perest peresse, soovisid vilja- ja karjaõnne ning said vastu kingitusi.
Kadripäev on 25. novembril.
Setomaal käivad kadrid jooksmas õigel päeval, mitte kadrilaupäeval. Kadripäeval, mindi maskeerituna laulu ja pillimängu saatel küla peale käima. Uste taga küsiti tervituslaulu saatel luba tuppatulekuks. Luba saadud, küsitleti pererahvast, esitati mõistatusi, lauldi, pritsiti vett ja visati vilja. Kui annid kätte saadud, lauldi tänulaulu ja minnes hüvastijätulaulu.
Sanditama minnes ära unusta ennast kirja panna! https://hakkamesantima.ee/rahvaloendus/

KADRIPIDU
2022-11-25 20:00 - 23:59 | Aravu rahvamaja, Räpina vald
Kostüümipidu, toredamatele „kadridele“ on auhinnad. Tantsumuusikat teevad Ivar Hansen ja Irena.

Muuseumitunnid: kadri ja mardi trall
2023-10-31 10:00 - 2023-11-25 16:00 | Valga Muuseum, Vabaduse 8, Valga

Karilatsi mardi-kadrinädalad
2023-11-06 10:00 - 2023-11-24 17:00 | Karilatsi Vabaõhumuuseum, Karlatsi küla, Kanepi vald
Talve hakul ootab muuseum külla huvilisi, kes tahavad rohkem teada mardi- ja kadripäeva kombestikust. Räägime toredast rahvakombest – sandiskäimisest. Kuidas selline komme tekkis ja miks see on tänaseni püsinud? Kas sandiks käies tohib/tasub kasutada ka tänapäeva laule-tantse? Kuidas “mardisandid” vanasti riietusid? Mida praegu selga panna? Teeme sandimaske, laulame mardi-kadrilaule ja mängime ning lõpuks kehastume sandiperedeks ja piilume muuseumimajadesse.
Muuseumitundi ootame laste- ja õpilasgruppe. Tund kestab kuni 1,5 tundi ning kohandub vastavalt osalejate vanusele.
Vajalik on eelregistreerimine tel 58018601 või e-kirjaga polvamaa@wi.ee
NB! Võta kaasa ande santidele (komm, õun vmt)!
Muuseumiõpetaja võib tulla külla ka veebi kaudu.

Mardipäevakoolitus
2023-11-07 13:00 - 16:00 | Torma Rahvamaja, Kooli tee 21, Torma, Eesti
Kombestikukoolitus annab ülevaate mardipäeva ajaloolisest kujunemisest, kombestikust, maskeerimisvõimalustest, lauludest ja naljadest. Tutvume erinevate andmebaaside ja allikatega ning proovime sanditamise omal nahal ära.
Koolitust viib läbi Einike Sooväli.

Mardilaupäeva lustikäik "Laske sisse mardisandid....."
2023-11-09 09:00 - 15:00 | Kambja
Tähelinnud tähistavad mardilaupäeva traditsioonilise mardijooksuga Kambja valla koolides:

9.00 Kammeri Kool
10.30 Kuuste Kool
12.15 Kambja Ignatsi Jaagu Kool
13.30 Kambja rahvale
15.00 Lõpp
